GRUPA A

Kraljica: Pa zašto onda

Neobično se tako tebi čini?

Hamlet: Ne čini, gospo, nego jest. Ja ne znam

Za "čini se". Jer nikad ne može

Prikazati me vjerno, draga majko,

Ni mrki ovaj plašt, ni obično

Odijelo crne boje svečane,

Ni uzdisanje stegnutoga daha,

Ni obilna mi rijeka u oku,

Ni pokunjeno držanje u licu,

Ni drugo ništa, što je sjen i vid

I slika bola. To je, što se čini,

Jer čovjek može svu tu napravu

I glumiti. Al u meni je nešto,

Od naprave što više znači te,

Jer samo slika tuge to je sve.

Kralj: Za tvoju ćud je dično, Hamlete,

I nježno je, što tim tugovanjem

Toliko častiš oca svojega;

Al treba znati, da je i tvoj otac

Izgubio svog oca, a i njegov

Izgubio je svog; a onaj, što je

Nadživio ga, treba neko vrijeme

U odanom tugovanju da vrši

Sinovlju dužnost. Ali uporno

U žalovanju vijek provoditi

Tvrdoglavosti grešne to je znak

I nemuževno to je jadovanje

I dokaz volje nebu prkosne,

Neodgojene, lude pameti

I srca slabo građenog i duše,

U kojoj nema ništa strpljivosti.

Jer zašto da u jetkom otporu

Toliko onim srcem patimo,

Što znademo da mora bit i što je

Od sviju stvari običnih na svijetu

Za ljudski razum najshvatljivije?

Pi! To je grijeh spram neba, grijeh spram mrtvih

I grijeh je protiv prirode i ludost

Spram razuma, što zbori sveđ o smrti

Otaca i od prvoga mrtvaca

Pa sve do onog, što je danas umro,

Dovikuje nam: "Tako mora biti!"

Pažljivo pročitaj gore navedeni ulomak i odgovori na pitanja u obliku interpretativnog eseja. Svoje odgovore potkrijepi parafrazama i citatima. Esej neka sadrži 300-350 riječi.

1. Odredi književno-umjetničko razdoblje kojem pripada djelo te žanr i književni rod. Kojoj nacionalnoj književnosti pripada djelo i koje su vremenske odrednice?
2. Lokaliziraj ulomak tj. smjesti ga u kontekst djela te navedi koja scena prethodi, a koja slijedi nakon spomenutog ulomka.
3. Koji se osjećaj javlja kod glavnog lika? Opiši Klaudijevu reakciju na ponašanje i osjećaje koje iskazuje glavni lik. Objasni na što se odnose Hamletove riječi „Ne čini, nego jest.“
4. Odredi autorov stav prema a) ženama, b) Hamletu, c)kazalištu i glumi
5. Odredi ideju djela i aktualiziraj je. Oprimjeri primjerima iz književnog djela, filmskog naslov a i stvarnog života.

GRUPA B

Hamlet. Ni potplati na njenim cipelama?

Rosencrantz. Ni to, kraljeviću.

Hamlet. Onda joj boravite negdje blizu pasa, ili u središtu njene milosti.

Guildenstern. Mi smo joj, vjere mi, prisni prijatelji.

Hamlet. Vi boravite u tajnim predjelima Fortune?

Ah da, pravo velite; ona je bludnica! - A što je novo?

Rosencrantz. Ništa, kraljeviću, nego da je svijet postao pošten.

Hamlet. Onda je blizu sudnji dan. Ali ta vaša novost nije istinita. Nego, da vas malo potanje zapitam. Što ste vi, mili moji prijatelji, skrivili Fortuni, da vas šalje ovamo u

tamnicu?

Guildenstern. U tamnicu, kneže?

Hamlet. Danska je tamnica.

Rosencrantz. Onda je i svijet tamnica.

Hamlet. I te kakva! U njoj ima mnogo zatvora, ćelija i kula; a Danska je jedna od najgorih.

Rosencrantz. Mi ne mislimo tako, kraljeviću.

Hamlet. Onda za vas nije tamnica. Jer ništa nije ni dobro ni zlo, a da ga mišljenje ne čini

takvim; za mene je ona tamnica.

Rosencrantz. E, onda je vaše častoljublje čini tamnicom; pretijesna je za vaš duh.

Hamlet. O bože, mogao bih biti zatvoren u orahovoj ljuski i držati, da sam kralj beskrajnog prostora; kad samo ne bih imao ružnih snova.

Guildenstern. A ti snovi upravo i jesu častoljublje, jer sama bit častoljubivih i nije ništa

drugo nego sjena sna.

Hamlet. I sam je san samo sjena.

Rosencrantz. Zaista; - i ja držim, da je častoljublje tako lake i tako zračne građe, da je samo

sjena sjene.

Hamlet. Onda su naši prosjaci tijela, a naši monarsi i ponosni junaci sjene prosjaka. Ho-

ćemo li u dvor? Jer ja, vjere mi, ne umijem mudrovati.

Rosencrantz i Guildenstern. Mi ćemo biti vaše sluge.

Hamlet. Ne tako, ne bih vas htio pomiješati sa svojim ostalim slugama, jer da vam pravo

kažem, moja je posluga upravo strašna. Ali da ostanemo na utrtom putu prijateljstva - što radite u Helsingöru?

Rosencrantz. Došli smo, da vas pohodimo, kraljeviću; nikakvim drugim poslom.

Pažljivo pročitaj gore navedeni ulomak i odgovori na pitanja u obliku interpretativnog eseja. Svoje odgovore potkrijepi parafrazama i citatima. Esej neka sadrži 300-350 riječi.

1. Odredi književno-umjetničko razdoblje kojem pripada djelo te žanr i književni rod. Kojoj nacionalnoj književnosti pripada djelo i koje su vremenske odrednice?
2. Lokaliziraj ulomak tj. smjesti ga u kontekst djela te navedi koja scena prethodi, a koja slijedi nakon spomenutog ulomka.
3. O čemu govori navedeni ulomak? Koja je uloga višeput spominjane Kraljevine Danske.? Objasni Hamletove riječi „ I sam je san samo sjena.“ Koja je rečenica ključna za razumijevanje ulomka i,još više, samog glavnog lika? Objasni ulogu ostalih likova koji se spominju u ulomku.
4. Odredi autorov stav prema a) ženama, b) Hamletu, c)kazalištu i glumi
5. Odredi ideju djela i aktualiziraj je. Oprimjeri primjerima iz književnog djela, filmskog naslov a i stvarnog života.

GRUPA C

Kralj (za se). Živa istina!

O kako ljut je bič ta besjeda

Za moju savjest. Lice bludnice,

Kad mazanjem se vješto ukrasi,

Pod svojom bojom nije ružnije

Od čina mog pod riječju himbenom.

O teški terete!

Polonije. Uklonimo se,

Jer čujem ga, gdje ide, gospodaru.

(Kralj i Polonije sakriju se iza draperije; Ofelija klekne na klecalo; ulazi Hamlet duboko potišten.)

Hamlet. Bit ili ne bit - to je pitanje!

Je l' dičnije sve strelice i metke

Silovite sudbine u srcu

Podnositi il zgrabit oružje,

Oduprijet se i moru jada kraj

Učinit? Umrijet - usnut, ništa više!

I usnuvši dokončat srca bol

I prirodnih još tisuć' potresa,

Što baština su tijelu. To je kraj,

Da živo ga poželiš: umrijeti

I usnut! Usnut, pa i snivat možda!

Da, to je smetnja sva. Jer snovi, što

U smrtnom tomu snu nas mogu snaći,

Zemaljske kada muke stresemo,

Da - to je, što nam ruku ustavlja,

I to je razlog, što je nevolja

Dugovječna. Jer tko bi inače

Podnosit htio svijeta bičeve

I poruge i silu tlačitelja

I rug i podsmjeh ljudi oholih

I bol, što kini ljubav prezrenu

I tromost pravde, naprasitost vlasti

I prezir, što ga vrijednost strpljiva

Od nevrijednika trpi - kada može

Da samim bodežom svoj račun smiri?

Pažljivo pročitaj gore navedeni ulomak i odgovori na pitanja u obliku interpretativnog eseja. Svoje odgovore potkrijepi parafrazama i citatima. Esej neka sadrži 300-350 riječi.

1. Odredi književno-umjetničko razdoblje kojem pripada djelo te žanr i književni rod. Kojoj nacionalnoj književnosti pripada djelo i koje su vremenske odrednice?
2. Lokaliziraj ulomak tj. smjesti ga u kontekst djela te navedi koja scena prethodi, a koja slijedi nakon spomenutog ulomka.
3. Objasni sintagme lice bludnice i teški teret. Odredi ulogu polisindetona. Objasni značenjski niz biti-ne biti-umrijet-usnut (za Petru – Hamlet može imati krive inf.,ostali ne.)
4. Odredi autorov stav prema a) ženama, b) Hamletu, c)kazalištu i glumi
5. Odredi ideju djela i aktualiziraj je. Oprimjeri primjerima iz književnog djela, filmskog naslov a i stvarnog života.